section_heading: Karakteristike
paragraph_text: Iron Beam koristi laser za uništavanje mete u zraku unutar 4 – 5 sekundi nakon njenog ispaljivanja s udaljenosti od 20&nbsp;km. Bilo da djeluje kao samostalan sustav ili s vanjskim praćenjem kao dijelom protuzračnog obrambenog sustava, prijetnju otkriva nadzorni sustav i prati je niz platformi. Glavne prednosti korištenja oružja usmjerene energije u odnosu na konvencionalne presretače projektila niži su troškovi po hitcu, neograničen broj ispaljivanja, niži operativni troškovi i manje radne snage. Također nema krhotina presretača koji bi mogli pasti na zaštićeno područje. Trošak svakog presretanja je zanemariv, za razliku od skupih presretača projektila, oko 2000 američkih dolara po ispaljivanju kako bi se pokrili svi troškovi, nasuprot 100.000 do 150.000 dolara po ispaljivanju presretača.